Document ID: /fineweb-2-swissfilter-quality_10-filterrobots/filtered/02038.jsonl.gz/4736

La qualitad en il traffic public regiunal en la Svizra è buna. Quest facit fa l'Uffizi federal da traffic en ses rapport annual, il terz che l'uffizi ha fatg. Trens, bus, fermadas sajan per regla en in bun stadi ed ils automats da bigliets funcziunian. Malgrà ch'ins haja constattà progress cumpareglià cun l'onn avant dettia anc adina potenzial da meglierar tschertas chaussas, scriva l'uffizi federal. Tranter auter tar l'infurmaziun da passagiers e la schubradad.
Betg schuber avunda
28% da las interpresas da bus han in problem cun la schubradad, tar ils trens èsi 17%. Tut en tut è la valitaziun perfin stada mendra l'onn 2018 che l'onn avant. Er bleras fermadas vegnan valitadas sco memia pauc schubras. Uss duai vegnir examinà ensemen cun las interpresas, nua ch'i dat anc potenzial per meglierar la situaziun, scriva l'uffizi.
RR novitads 17:00